tr de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da nl da da da da da da da da da da da da da da da da da da da nl da da da da da da da da da da da da da da nb nb da nb da nb da da da nb da da da nb da da da da da da da da en en da en da en da da en da da en da da da en en da da da nb da da da en nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
BLODIG WEEKEND 2015: Godt gang i nedslagtninger, nekrofilguf og grumme gespenster
Blodig weekend 2015: Årets udgave af den københavnske genrefilmfestival slap monstrene fri og startede nedslagtningerne i onsdags med åbningsfilmen Sorgenfri – ja, den der danske zombiefilm. Eller rettere: Det var planen. For grundet enten zombier i mekanikken eller bare almindeligt kedelige tekniske problemer, blev filmen ikke vist. Til gengæld kan du se den på søndag, hvor den i stedet for at åbne nu lukker fjerde udgave af Blodig Weekend.
Torsdag aften var der to film på festivalprogrammet – desværre ikke de store oplevelser. Til gengæld heller ikke de værste. Mest bare sådan lidt middelmådige og forglemmelige oplevelser. Først det amerikanske remake af den franske Martyrs, der som bekendt er en af de seneste års absolut bedste film. Herefter stod den delvist vellykket hauted house-gys tilsat 70’er-vibe med We Are Still Here.
Nej, de to kvinder har det ikke heeeelt nemt i det ligegyldige Martyrs-remake
Nej, jeg er ikke indædt modstander af remakes. Jeg har endda anbefalet en håndfuld lige her. Desværre er Kevin og Michael Goetz’ livtag med den franske original endnu et i rækken af ligegyldige remakes. De gør ikke noget nyt med forlægget. Altså andet end at udvande og gøre det mindre interessant at følge historiens de to kvinder, deres venskab og tragiske skæbne.
Ja, en light-udgave af den brutale original – tynget af et par desværre tamme hovedrolleindehavere. Men ja, det har også i genindspilningen sin brutale charme at se en kvinde iskoldt nedskyde en familie med en shotgun. Men hverken denne scene eller resten af filmen packer i nærheden af samme punch eller har samme dramatiske tyngde som originalen – hverken i sine eksplicitte scener eller på den psykologiske front.
Der er røde mønstre på væggene i We Are Still Here
Selvom aftenens anden film er forglemmelig, fik den trods alt en smule gang i angstens sved hos mig. I hvert fald i sin første stemningsfulde og ganske intense del. Men nu huser We Are Still Here også ækle spøgelser i et knirkende og naturligvis skyggefuldt hus. Her flytter et ægtepar til i håbet om at få lidt ro efter at have mistet deres teenagesøn. Surprise, det får de ikke. Spøgelser, du ved.
Men når først filmen slipper sine monstre ud i lyset, forsvinder uhyggen også til fordel for bulder og brag. Ganske vist også ok underholdende bulder og brag, der i sin grusomme æstetik trods alt formår underholde mig med sine hurtigt glemte gespenster og blodrøde vægge. Derimod indfandt et af festivalens højdepunkter sig – som forventet – fredag aften.
Baard Owe forsøger ikke at falde i søvn i den klodsede Villmark 2: Asylum
Nej, ikke Villmark 2: Asylum, der er omgang rodet juks fra Norge, hvor en ellers herligt creepy Baard Owe forvilder sig ind på en nedlagt galeanstalt, der selvfølgelig rummer skumle hemmeligheder. Således ender den gruppe, som er sendt af sted for at efterse den enorme bygning med at blive jaget vildt af stedets mystiske beboere. Det hele er bare klodset og kedeligt fortalt. Øv. Og så måtte jeg (desværre) fravælge Eli Roths Knock Knock til fordel for – ja – højdepunktet.
Højdepunktet var nemlig visningen af den tyske og romantiske nekrofilguffer Nekromantik fra 1987, som filmens instruktør Jörg Buttgereit introducerede med en veloplagt Q&A. En fornøjelse at høre ham fortælle om både sin kærlighed til Godzilla, anekdoter fra filmen og sin oplevelse med det efterliv og den betydning, som Nekromantik har fået for både ham og eftertiden, videre til hans arbejde med teater og som forfatter samt hans sit syn på horrorfilm i dag.
Jörg Buttgereit snakker lidt om lig og kærlighed ved visningen af Nekromantik
Der er stadig film at se på Blodig Weekend – og du køber dine billetter lige her.
– Besøg Blodig Weekend på deres site her og på Facebook her.
– Læs også om mine filmanbefalinger på Blodig Weekend 2015 her.
– Besøg Filmskribenten på Facebook her.
https://filmskribenten.dk/wp-content/uploads/2015/10/nekromantik-thumb-Blodig-Weekend-2015.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-10-31 15:05:392015-10-31 15:05:39BLODIG WEEKEND 2015: Godt gang i nedslagtninger, nekrofilguf og grumme gespenster
BLODIG WEEKEND 2015: Vi ses til horror – her er mine anbefalinger til årets genrefilmsfestival
26. oktober 2015/i Blodig Weekend /af Bjarke Friis Kristensen
Blodig Weekend 2015: Så er det snart tid til fjerde omgang af genrefilmsfestivalen Blodig Weekend. Det betyder vanen tro, at du kan kaste dig sultent over horror, gru og andre både brutale og bizarre genrefilm. Det sker fra den 27. oktober til og med den 1. november i Cinemateket i København – du får fat i dine billetter her. Så det synes jeg naturligvis, at du skal gøre.
Her er lige lidt info om festivalen samt mine anbefalinger og det fulde program. Og ja, der er igen flere gode og vamle sager i vente. Det betyder både nye film samt gamle kendinge, mens festivalen igen i år byder på et collectors market, hvor du kan købe film, plakater og merchandise samt sikkert også andre interessante sager. Det sker i Cinemateket, hvor alle film også vises.
Martyrs-remaket fra i år spreder skræk og rædsel på årets Blodig Weekend
Festivalen får vanen tro også besøg af et par prominente gæster, blandt andre den tyske Nekromantik-instruktør Jörg Buttgereit, instruktør og producer Brian Yuzna samt skuespiller Baard Owe. Herudover kan du i år også deltage i en blodig filmquiz, en paneldebat om low budget filmmaking (fri entré) og en Halloween-fest. Ja, der er nok, du både kan og bør kaste dig over den kommende blodige weekend. Jeg skriver løbende fra festivalen – håber, at vi ses i mørket.
MINE ANBEFALINGER TIL BLODIG WEEKEND 2015
Selvom festivalen byder på en række helt nye skrækfilm, er det de ældre titler, der trækker mest i mig. Men blandt de nye og mere interessante film finder du blandt andet remaket af det franske mesterværk og genrebastard Martyrs, hauted house-gyset We Are Still Here og et fransk remake af Mario Bavas Rabid Dogs fra 1974, mens den danske zombiefilm Sorgenfri er åbningsfilmen. Men selvom det er ældre titler, der lokker, er der også nye titler blandt mine anbefalinger herunder.
Oplev kombinationen af lig og kærlighed i den tyske Nekromantik fra 1987
NEKROMANTIK FRA 1987 MED BESØG AF INSTRUKTØR JÖRG BUTTGEREIT
Sidste år så jeg Cannibal Holocaust fra 1980 og Te Toxic Avenger fra 1984 med besøg af henholdsvis instruktør Ruggero Deodato og Troma-kongen Lloyd Kaufman. Det var vilde, vildt gode og unikke oplevelser. Jeg anbefaler derfor, at du ser den vamle nekrofilguffer Nekromantik for ligkærlighed og tyskundervisning, der kan få dig til at kaste op. Du kan også se antologifilmen German Angst, hvor Jörg Buttgereit står bag den ene af filmens tre fortællinger.
– Nekromantik + introduktion og Q&A med Jörg Büttgerreit fredag den 30. oktober kl. 21:45.
– German Angst + introduktion af Jörg Büttgerreit søndag den 1. november kl. 14:00.
Den kære Jeffrey Combs har sit at se til i Re-Animator
RE-ANIMATOR OG SOCIETY MED BESØG AF PRODUCER OG INSTRUKTØR BRIAN YUZNA
Stuart Gordons Re-Animator fra 1985 er en af mine absolutte favoritter – af forhåbentligt åbenlyse årsager. Filmens producer, Brian Yuzna, deltager i en Q&A efter filmen. Yuzna har instrueret efterfølgerne Bride of Re-Animator (1989) og Beyond Re-Animator (2003) samt de to Te Dentist-film (1996, 1998). Det er dog hans instruktørdebut Society (1989), du også kan se på Blodig Weekend.
– Society + Q&A med Brian Yuzna lørdag den 31. oktober kl. 19:00.
– Re-Animator + Q&A med Brian Yuzna søndag den 1. november kl. 19:00.
Du kan opleve denne fæle dæmon i den sorthumoristiske splatterfest Deathgasm
DEATHGASM – CROWD-PLEASER MED DÆMONER, METAL OG GORE
Det kan næsten ikke blive en større kliché end at blande horror og heavy. Men det er præcis, hvad new zealandske Deathgasm gør, da et par heavyhoveder uheldigvis hidkalder fæle kræfter via musikken. Heldigvis er det underholdende galskab og sort humor med vamle dæmoner og grum gore. Ja, blodigt vanvid i samme boldgade som landsmanden Peter Jacksons Braindead og Bad Taste.
– Deathgasm vises søndag den 1. november kl. 21:30.
Knock Knock – Keanu Reeves skulle nok ikke have lukket dem ind
KNOCK KNOCK – KEANU REEVES FÅR BESØG AF TO IKKE SÅ SØDE KVINDER
Jeg har ikke haft mulighed for at se Knock Knock på forhånd, så min anbefaling går ene og alene på, at jeg er begejstret for Eli Roths film. Ja, både Cabin Fever, Hostel og Hostel: Part II. Og når nu hans ombruste kannibalfilm Te Green Inferno fra 2013 stadig lader vente på sig, er det vel heller ikke det værste alternativ med en film, hvor Keanu Reeve får sit at se til med uventet besøg af to kvinder.
– Knock Knock vises fredag den 30. oktober kl. 21:30.
Bruce Campbell er tilbage i sin ikoniske rolle i tv-serien Ash vs Evil Dead
SPRING + FØRSTE AFSNIT AF DEN NYE TV-SERIE ASH VS EVIL DEAD
Jeg er spændt på at se, om Spring kan leve om til den postive buzz, den omgives af. Den lyder i hvert fald virkelig spændende i omtalen som ”H.P. Lovecraft møder Richard Linklater” – en kombination af romantisk drama og monsterfilm. Nå ja, og det gør det jo kun ekstra attraktivt, at første afsnit af tv-serien Ash vs Evil Dead vises inden filmen, hvor Bruce Campbell er tilbage i sin ikoniske rolle fra Evil Dead-filmene.
Spring + Ash vs Evil Dead vises søndag den 1. november kl. 19:15.
Nej, der er ikke noget bedre end at synke ned i galninge, spøgelser og fæle monstre i det mørke efterår. Så få lige købt dine billetter.
– Besøg Blodig Weekend på deres site her og på Facebook her.
– Besøg Filmskribenten på Facebook her.
Der venter monstrøs kærlighed i Spring
Herunder det fulde program for Blodig Weekend 2015
ONSDAG DEN 28. OKTOBER
21:30 | Sorgenfri – snigpremiere og åbningsfilm (Danmark, instr. Bo Mikkelsen, 2015)
TORSDAG DEN 29. OKTOBER
19:15 | Martyrs (USA, instr. Kevin Goetz, Michael Goetz, 2015)
21:30 | We Are Still Here (USA, instr. Ted Geoghegan, 2015)
FREDAG DEN 30. OKTOBER
16:30 | Scherzo Diabolico (USA/Mexico, instr. Adrián García Bogliano, 2015)
19:15 | Villmark 2: Asylum + introduktion af instruktør og Baard Owe (Norge, instr. Pål Øie, 2015)
21:30 | Knock Knock (USA, instr. Eli Roth, 2015)
21:45 | Nekromantik + introduktion og Q&A med instruktør (Tyskland, instr. Jörg Buttgereit, 1987)
LØRDAG DEN 31. OKTOBER
14:00 | Cherry Lee (Irland, instr. David Keating, 2015)
16:30 | Te Corpse of Anna Fritz + intro af instruktør (Spanien, instr. Hèctor Hernández Vicens, 2015)
19:00 | Society + Q&A med instruktør (USA, instr. Brian Yuzna, 1989)
21:30 | Deathgasm (New Zealand, instr. Jason Lei Howden, 2015)
21:45 | Rabid Dogs (Frankrig, instr. Éric Hannezo, 2015)
SØNDAG DEN 1. NOVEMBER
14:00 | German Angst + introduktion af instruktør (Tyskland, instr. Jörg Buttgereit, 2015)
17:00 | Emelie (USA, instr. Michael Thelin, 2015)
19:00 | Re-Animator + Q&A med producer Brian Yuzna (USA, instr. Stuart Gordon, 1985)
19:15 | Spring + 1. afsnit af tv-serien Ash vs Evil Dead (USA, instr. Justin Benson, Aaron Moorhead. 2015)
https://filmskribenten.dk/wp-content/uploads/2015/10/Blodig-Weekend-2015-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-10-26 16:04:452015-10-31 13:01:25BLODIG WEEKEND 2015: Vi ses til horror – her er mine anbefalinger til årets genrefilmsfestival
London Calling: lidt filmshopping
9. januar 2010/i Shopping, sniksnak /af Bjarke Friis Kristensen
Som skrevet tidligere, holdt jeg mit nytår i London – og blev da også lige et stykke ind i det ny år. Det blev dog ikke til så meget film-sightseeing, som sidst – læs mere HER. Lidt filmrelateret stads var der trods alt på tapetet. Købte bl.a. Arrow Videos nyudgivelse af Dario Argentos Sleepless (aka Non Ho Sonno) samt den formidable franske Martyrs (se den!). Der røg også lidt bøger i kurven, bl.a. instruktør Kevin Smiths dagbog My Boring-Ass Life, den forlængede udgave vel at mærke. Han er bl.a. manden bag Clerks, Dogma og Chasing Amy. Jeg nappede også en lækker bog med H.R. Gigers kunst. Han har bl.a. kreeret det forrygende Alien-monster samt en række andre setdesigns og monstre til film. Tjek ham ud HER – og har du muligheden, så tag et smut forbi hans museum i Schweiz. Jeg var der for to år siden. Et virkelig flot og tryllebindende museum midt i en lille idyllisk bjergby.
Den store HMV på Oxford Street
Tja, og så stødte jeg på en cool gade, eller det er vel egentlig bare navnet, som er cool – nemlig John Carpenter Street! Jep, en af mine favorit instruktører. Det er dog ikke ham gaden er opkaldt efter, men meget sjovt alligevel.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-01-09 10:07:392010-01-09 10:07:39London Calling: lidt filmshopping
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme